recursal/SuperWikiNEXT-32B huggingface dataset:
{{אלפבית עברי
| אות = ז

| תמונה = 

**ז'** היא האות השביעית באלפבית העברי, שמה **זי"ן** (**זַיִן**) נגזר מכלי זין, וצורתה כשל חרב. בפי יהודי תימן נקראת האות **זאן**.

בכתב הפיניקי העתיק נראתה כאות Z, ובספר תולדות המלחמה בארצות המקרא של יגאל ידין הוקדש פרק למציאת כלי מלחמה עתיק בעל צורה זו. על פי ממצאים הוא שיער שמדובר בכלי דמוי בומרנג עתיק, ששימש לציד.

בהתאם לחלוקת אותיות האלפבית העברי לחמשת מוצאי הפה, ז' נמנית עם חמש האותיות השיניות: זסשר"צ. מבחינה פונולוגית היא מייצגת עיצור מכתשי, חוכך שורק, קולי (z/ ‏:IPA/). זי"ן גרושה מייצגת עיצור בתר-מכתשי, חוכך שורק, קולי (ʒ/ ‏:IPA/), והגייתה היא כשל J בצרפתית כמו בשם ז'בוטינסקי, וכך גם הגייתה בפי יהודי צפון אפריקה ותימן, כאשר היא מודגשת.

בפעלים שהאות הראשונה שלהם היא ז' חל שיכול עיצורים בבניין התפעל. בנוסף מתרחשת הידמות הגורמת להחלפת האות ת' באות ד': הזדמן, הזדקר.

בגימטריה ערכה 7, ובהתאם לכך כיתה ז' היא הכיתה השביעית בבית הספר. כשהאות ז' מופיעה בראש מספר, פירושה 7,000, למשל: ז'תשנ"ד הוא 7754‏.

בשפה עברית מודרנית שכיחות השימוש באות **ז'** היא כ־0.88% מכלל אותיות האלפבית העברי. זו האות הנדירה ביותר בשימוש מבין האותיות ללא אותיות סופיות.

ז' הוא הקיצור של המילה "זכר".

המילה "זין" בסלנג היא כינוי לאיבר המין הגברי. ביידיש, המילה "שְׁוָואָנְץ", שפירושה זנב, מתייחסת גם לאיבר המין הגברי, בדומה לשפה הגרמנית. כלשון נקייה, בחרו מחדשי השפה העברית להשתמש רק באות הראשונה של המילה. עם השנים המקור נשכח, והמילה "זַיִן" הפכה לגסה בעצמה. קיימות סברות שונות בקרב חברי האקדמיה ללשון העברית אודות מקור השימוש במילה "זין". בין השאר קיימת סברה כי השימוש נעשה בשל היותה האות ז' האות הראשונה במילה "**זרג**" שנחשבה גסה מאוד.

בהשאלה, ביטוי הסלנג **סוג ז'**, פירושו מוצר באיכות ירודה ביותר.

ייצוג האות ז'
-------------

האות ז מוצגת בגופנים הבאים (מימין לשמאל):  
פרנק-ריהל, אריאל, דוד, כתב רש"י, כתב סת"ם, כתב, חיים
בקוד ASCII מיוצגת האות ז' בערך E6, ובקוד Unicode היא מיוצגת בערך 05D6.

בקוד מורס מיוצגת האות ז' באמצעות הרצף (משמאל לימין): **..--** (קו קו נקודה נקודה). סימן ארוך במיוחד זה משקף את תפוצתה הנמוכה של האות ז' בטקסטים עבריים.

הוא ייצוגה של האות ז' בכתב ברייל.

באלפבית צלילי מיוצגת האות ז' באמצעות המלה "זאב".

באיתות בדגלי סמפור ז' מיוצגת על ידי דגל אחד הפונה דרומה (כלפי מטה) ודגל שני הפונה דרום-מזרחה.

התפתחות האות ז'
---------------

|  |  |  |
| --- | --- | --- |
| פרוטו כנעני | פיניקי | ארמי |
| ז' (זין/זִיקּ) באלפבית הפרוטו-כנעני | ז' באלפבית הפיניקי | ז' באלפבית הארמי |

ראו גם
------

* ز – האות **זאי** בערבית
* ذ – האות **ד'אל** בערבית

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ז** |
| ויקימילון ערך מילוני בוויקימילון: **זַיִן** |
| ויקישיתוף תמונות ומדיה בוויקישיתוף: **ז** |

* הערך "ז", במיקרופדיה תלמודית, באתר ויקישיבה
**ירג היינריך** (בגרמנית: **Jörg Heinrich**, נולד ב-6 בדצמבר 1969 ברטנאו שבגרמניה המזרחית) הוא כדורגלן עבר גרמני ששיחק בנבחרת גרמניה בעמדות הבלם והקשר.

קריירת מועדונים
---------------

### קריירה מוקדמת, פרייבורג ובורוסיה דורטמונד

היינריך שיחק כנער במועדוני חובבים בגרמניה המזרחית, ובשנת 1990 החל לשחק בקיקרס אמדם ששיחקה אז בליגה השלישית בגרמניה. בשנת 1994 התגלה כישרונו על ידי פרייבורג, והוא חתם בקבוצה שעלתה אל הבונדסליגה עונה קודם לכן, כאשר היה בן 25. בעונתו הראשונה בקבוצה, 1994/95, פתח היינריך בהרכב ב-33 משחקים, כולל בניצחון הגדול 5-1 על באיירן מינכן, בו הבקיע את השער החמישי. בעונה זו סיימה פרייבורג באופן מפתיע במקום השלישי, כאשר בנוסף להיינריך שיחקו בה שחקנים כרודולפו קרדוסו וינס טוט. היינריך כבש שבעה שערים בעונת שיא זו. את עונת 1995/96 פתח היינריך בפרייבורג, אך בחלון ההעברות של החורף עבר לבורוסיה דורטמונד, והשתלב מיד בקבוצה. היינריך פתח בכל אחד מהמשחקים של בורוסיה דורטמונד עד לסוף העונה, וזכה עמה באליפות הבונדסליגה, והמשיך לשחק במועדון עוד שתי עונות רצופות, בהן היה שחקן קבוע בהרכב. עם בורוסיה דורטמונד היינריך זכה בליגת האלופות בשנת 1997, לאחר ניצחון 3-1 על יובנטוס במשחק הגמר, בו שיחק 90 דקות. ניצחון זה זיכה את בורוסיה דורטמונד בכרטיס לגמר הגביע הביניבשתי בדצמבר 1997. במשחק זה דורטמונד ניצחה 2-0 את קרוזיירו הברזילאית, כשהיינריך משחק 90 דקות.

### פיורנטינה וחזרה לבורוסיה דורטמונד

בקיץ 1998 חתם היינריך בפיורנטינה מהסרייה א', שם שיחק שתי עונות, צבר 57 הופעות והבקיע חמישה שערים. בתום התקופה שב היינריך לבורוסיה דורטמונד, שם שיחק שלוש עונות נוספות. בעונת 2001/02 זכה היינריך עם בורוסיה דורטמונד באליפות נוספת בבונדסליגה, והשתתף בגמר גביע אופ"א באותה עונה, בו הפסידה הקבוצה 3-2 לפיינורד, ובעונה העוקבת השתתף עם הקבוצה בליגת האלופות, ממנה הודחה למרות שצברה עשר נקודות מתוך 18 בשלב הבתים השני. בקדנציה זו, היינריך צבר 63 הופעות בקבוצה, והבקיע שבעה שערים.

### פ.צ. קלן ושלהי הקריירה

בקיץ 2003 חתם היינריך בפ.צ. קלן, שם שיחק עונה אחת, בסיומה פרש מכדורגל מקצועני. היינריך המשיך לשחק כדורגל בקבוצות חובבים, המפורסם שבהם הוא אוניון ברלין.

קריירה בינלאומית
----------------

היינריך שיחק בנבחרת גרמניה החל משנת 1995, והבקיע שני שערים ב-37 הופעות. היינריך השתתף עם הנבחרת במונדיאל 1998 בו שיחק בכל חמשת המשחקים של הנבחרת, עד להדחתה ברבע הגמר מול נבחרת קרואטיה, ובגביע הקונפדרציות בשנת 1999. הופעתו האחרונה של היינריך בנבחרת נערכה בשנת 2002.

תארים
-----

עם בורוסיה דורטמונד:

* אליפות הבונדסליגה (2): 1996, 2002
* ליגת האלופות: 1997
* הגביע הביניבשתי: 1997

קישורים חיצוניים
----------------

ויקישיתוף מדיה וקבצים בנושא **ירג היינריך** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

| **נבחרת גרמניה – מונדיאל 1998** |
| --- |
| 1 קפקה • 
2 ורנס • 
3 היינריך • 
4 קולר • 
5 הלמר • 
6 תון • 
7 מולר • 
8 מתאוס • 
9 קירסטן • 
10 הסלר • 
11 מארשל • 
12 קאן •
13 ירמיס • 
14 באבל •
15 פרוינד •
16 האמאן •
17 ציגה •
18 קלינסמן •
19 רויטר •
20 בירהוף •
21 טרנאט •
22 להמן •
מאמן: פוגטס | גרמניהגרמניה |
**ויקינטאס סליבקה** (בליטאית: **Vykintas Slivka**; נולד ב-29 באפריל 1995 בפוניבז' שבליטא) הוא כדורגלן ליטאי המשחק בעמדת הקשר בקבוצת לאמיה היוונית ובנבחרת ליטא.

קריירת מועדונים
---------------

### המעבר ליובנטוס וההשאלה למודנה

סליבקה נולד בפוניבז' שבליטא, והחל לשחק במחלקת הנוער של אקרנאס המקומית. בשנת 2013 עבר למחלקת הנוער של יובנטוס מהסרייה א'. בחודש ספטמבר 2014 הושאל סליבקה למודנה מהסרייה ב' לחצי עונה, אך לא ערך הופעה במדיה.

### ההשאלה לגוריצה

בחודש פברואר 2015 הושאל סליבקה לגוריצה מליגת העל הסלובנית לחצי עונה. ב-4 במרץ ערך סליבקה את הופעת הבכורה שלו במועדון, כששיחק 90 דקות בהפסד 2-1 לקופר במסגרת המחזור ה-21 בליגה. ב-25 באפריל הבקיע סליבקה את שער הבכורה שלו במועדון, שער בדקה התשיעית בניצחון 3-0 על קרקה במסגרת המחזור ה-29 בליגה. בסך הכל ערך סליבקה 12 הופעות ליגה במועדון, בהן הבקיע שער אחד.

### ההשאלה לדן בוש

בשלהי חודש אוגוסט 2015 הושאל סליבקה לדן בוס מליגת המשנה ההולנדית לשתי עונות. ב-20 בספטמבר ערך סליבקה את הופעת הבכורה שלו במועדון, כשנכנס כמחליף בדקה ה-65 בניצחון 1-0 על אכילס 29 במסגרת המחזור השביעי בליגה. ב-19 בפברואר 2016 הבקיע סליבקה את שער הבכורה שלו במועדון, שער בדקה ה-34 בניצחון 3-1 על מועדון הכדורגל איינדהובן במסגרת המחזור ה-27 בליגה. בעונתו הראשונה במועדון ערך סליבקה 28 הופעות ליגה, בהן הבקיע שני שערים.

### אפולון סמירני

ב-13 באוגוסט 2020, סליבקה חתם באפולון סמירני מליגת העל היוונית.

קריירה בינלאומית
----------------

ב-5 ביוני 2015 ערך סליבקה את הופעת הבכורה שלו בנבחרת ליטא, כשנכנס כמחליף בדקה ה-58 בהפסד 4-0 לנבחרת הונגריה במשחק ידידות. ב-4 בספטמבר 2016 הבקיע סליבקה את שער הבכורה שלו בנבחרת, שער בדקה ה-34 בתיקו 2-2 נגד נבחרת סלובניה במסגרת מוקדמות מונדיאל 2018.

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ויקינטאס סליבקה"**.
**Dragon C112** היא קפסולת חלל אמריקאית שהייתה מיועדת להעברת מטענים לתחנת החלל הבין-לאומית ובדרך חזרה הועמסה בציודים ומסמכים. הטיסה הראשונה בוצע בשנת 2017. הטיסה השלישית ואחרונה הסתיימה בשנת 2020.

החללית הייתה קפסולת חלל מדגם דרגון ה-12 ואחרונה שנבנתה על ידי SpaceX. היא שוגרה לראשונה בשנת 2017 במסגרת משימה "SpaceX CRS-10". השיגור בוצע מנמל החלל קייפ קנוורל בעזרת משגר פאלקון 9. המשגר נחת בהמשך באזור נחיתה מס' 1 בקייפ קנוורל. חיבור לתחנת החלל מבוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 50 לתחנת החלל הבין-לאומית. נחיתה לכדור הארץ בוצע ב-19 במרץ 2017 בקרבת חופי קליפורניה. לאחר החלפת מגן טרמי ושדרוגים במספר מערכות היחידה הייתה מוכנה לשימוש חוזר.

השיגור השני בוצע בדצמבר 2019 במסגרת משימה "SpaceX CRS-16" לאחר מספר דחיות. המשגר B1050.1 היה מתוכנן לנחות באזור נחיתה מס' 1 אך לא הצליח להגיע ליעד ונחת בים בקרת החוף. הנחיתה בוצע ללא פגיעה במשגר והוא נותר שמיש לשיגגורים נוספים. חיבור לתחנת החלל מבוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 57 לתחנת החלל הבין-לאומית ומשלחת מס' 58 לתחנת החלל הבין-לאומית. הנחיתה התרחשה ב-14 בינואר בקרבת חופי קליפורניה.

השיגור השלישי בוצע במרץ 2020 במסגרת משימה "SpaceX CRS-20" לאחר מספר דחיות. המשגר B1059.2 נחת באזור נחיתה מס' 1. חיבור לתחנת החלל מבוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 62 לתחנת החלל הבין-לאומית. הנחיתה התרחשה ב-7 באפריל בקרבת חופי קליפורניה.

  

לאחר חזרה ממשימה שלישית הוחלט להוציא את החללית משימוש.

תיאור משימות
------------

| מספר טיסה | לוגו/משימה | משגר | תאריך שיגור | תעריך נחיתה | מטען בהמראה, ק"ג | מטען בנחיתה, ק"ג | הערות |
| --- | --- | --- | --- | --- | --- | --- | --- |
| 1 | SpaceX CRS-10 | B1031.1 | 19 בפברואר 2017 | 17 בספטמבר 2017 | 2,490 | 1,530 |  |
| 2 | SpaceX CRS-16 | B1050.1 | 5 בדצמבר 2018 | 14 בינואר 2019 | 2,573 | 1,814 | המטען כלל 5 לוויינים ששחוררו למסלול על ידי משלחת מס' 58 לתחנת החלל הבין-לאומית |
| 2 | SpaceX CRS-20 | B1059.2 | 7 במרץ 2020 | 7 באפריל 2020 | 1,977 | 1,800 | המטען כלל לוויינים ששחוררו למסלול על ידי |

קישורים חיצוניים
----------------

ויקישיתוף מדיה וקבצים בנושא **דרגון C112** בוויקישיתוף
* משימה SpaceX CRS-10
* משימה SpaceX CRS-16
* משימה SpaceX CRS-20
המונח "שרתון" מפנה לכאן. אם הכוונה למשמעות אחרת, ראו מלון שרתון.

שרתון תל אביב לעת ערב
סמליל שרתון מוריה ישראל
**מלונות שרתון** היא רשת מלונות מהגדולות בעולם. לשרתון ישנם 900 בתי מלון ב-95 מדינות. הרשת נמצאת כיום בבעלות "מריוט" שהיא רשת המלונות הגדולה בעולם ומחזיקה בבעלותה 30 רשתות שונות.

היסטוריה
--------

בשנת 1937 הקימו ארנסט הנדרסון ורוברט מור בית מלון קטן בספרינגפילד, מסצ'וסטס. זמן קצר לאחר מכן הם רכשו בית מלון נוסף עליו התנוסס שלט גדול: שרתון. עלות החלפת השלט הייתה יקרה מדי ולכן הנדרסון ומור החליטו שבמקום שיתנו לכל מלון שם, הם יקראו לכל המלונות תחת שם אחד. כך נולדה רשת שרתון.

הצמד המשיך ברכישת מלונות במדינת מסצ'וסטס ועד שנת 1939, היו ברשותם שלושה מלונות בעיר בוסטון.

הצלחת המלונות גרמה להם לקנות עוד ועוד מלונות ברחבי החוף המזרחי של ארצות הברית. בשנת 1945 הייתה שרתון רשת המלונות הראשונה שנסחרה בבורסה לניירות ערך בניו יורק.

בשנת 1949 הפכה שרתון לרשת בינלאומית כאשר נרכשו שתי רשתות מלונות גדולות בקנדה. אך רק בשנות ה-60 יצאה הרשת מתחומי צפון אמריקה עם בנייתו של מלון שרתון תל אביב בשנת 1961 ו'שרתון מקוטו', עיירה ליד קראקס, ונצואלה. בשנת 1965 נבנה המלון ה-100 של הרשת.

בשנת 1968 נרכשה הרשת על ידי תאגיד הענק ITT ושמם של כל מלונות הרשת שונה ל-'ITT Sheraton'. 

בשנת 1985 רשת 'ITT שרתון' הייתה רשת המלונות המערבית הראשונה שפתחה בית מלון ברפובליקה העממית של סין.

בשנת 1994 רכשה 'ITT שרתון' את רשת המלונות הגדולה ביותר באיטליה, 'CIGA', שברשותה היו מלונות רבים בכל אירופה. כל המלונות תחת הרשת שינו את שמם ל'שרתון' וכך הפכה הרשת לרשת מלונות מוכרת גם באירופה.

בשנת 1998 הרשת נרכשה על ידי 'רשת מלונות סטארווד' בבעלות של בארי סטיוארט שטרנליכט, שגברה על ההצעה של הילטון במכרז. מאז צמחה שרתון לאחת מרשתות המלונות הגדולה בעולם. בשנת 2016 היא נמכרה למריוט.

רשת שרתון בישראל
----------------

בישראל היו שתי חברות שונות שהפעילו את מלונות שרתון העולמית. מלון שרתון הישן היה המלון הראשון של רשת שרתון שנבנה מחוץ לצפון אמריקה. המלון היה ממוקם ברחוב הירקון ליד חוף ימה של תל אביב.

בשנת 2009 נמכרה חברת אזורים תיירות, מפעילת רוב מלונות שרתון בישראל, שהחזיקה אז 12 בתי מלון, לחברת פתאל ניהול מלונות. כיום בעלי מלונות שרתון בישראל היא קבוצת אלעד בשליטת יצחק תשובה. 
שמות המלונות שהופעלו על ידה הוחלפו והם אינם פועלים עוד תחת הרשת. בין המלונות היו:

* שרתון סיטי טאוור, רמת גן (נמכר לרשת "פתאל")
* מלון שרתון תל אביב
* שרתון אילת
* שרתון טבריה
* שרתון פלאזה ירושלים
* שרתון מוריה ים המלח
* שרתון מוריה טבריה (נמכר לרשת "פתאל" והיום נקרא "לאונרדו פלאזה")

גלריה
-----

* מלון שרתון במפלי ניאגרהמלון שרתון במפלי ניאגרה
* מלון שרתון בבתומי, גאורגיהמלון שרתון בבתומי, גאורגיה
* מלון שרתון באוסקה, יפןמלון שרתון באוסקה, יפן

קישורים חיצוניים
----------------

ויקישיתוף מדיה וקבצים בנושא **מלונות שרתון** בוויקישיתוף
* 

* אתר האינטרנט הרשמי של מלונות שרתון (באנגלית)

* אתר האינטרנט הרשמי של מלונות שרתון (באנגלית)
* מלונות שרתון, ברשת החברתית פייסבוק

* מלונות שרתון, ברשת החברתית אקס (טוויטר)

* מלונות שרתון, ברשת החברתית אינסטגרם

* מלונות שרתון, ברשת החברתית LinkedIn

הערות שוליים
------------

1. ↑  גולן חזני, העיסקה נחתמה: בוימלגרין מוכר את אזורים תיירות לפתאל בהפסד של 55 מיליון שקל, באתר כלכליסט, 8 ביולי 2009
**ויליאם הול "בילי" בוש** (באנגלית: **William Hall "Billy" Bush**; נולד ב-13 באוקטובר 1971) הוא מנחה טלוויזיה ושדרן רדיו אמריקאי. בן למשפחת בוש.

ביוגרפיה
--------

בוש נולד במנהטן והוא בוגר תואר ביחסים בינלאומיים. אביו ג'ונתן בוש הוא אחיו של נשיא ארצות הברית ג'ורג' הרברט ווקר בוש ובן דודו הוא נשיא ארצות הברית ג'ורג' ווקר בוש.

בוש הוא החל את הקריירה שלו כמגיש בתחנת רדיו בניו המפשייר. ב-1997 החל להנחות שתי תוכניות רדיו בוושינגטון. ב-2003 הוא הנחה את הגרסה של רשת NBC לתוכנית עשינו עסק, והגיש את תוכנית החדשות "בוקר בניו יורק". הוא הגיש את מגזין חדשות הבידור "Access Hollywood" ובמסגרת תפקידו סיקר את אירועי "השטיח האדום" של טקס האוסקר, גלובוס הזהב והגראמי. בוש שימש ככתב של NBC באולימפיאדת אתונה (2004) וסיקר גם את אולימפיאדת החורף ב-2006 ואת אולימפיאדת בייג'ינג (2008). 

בוש הנחה את תוכנית המציאות "Grease: You're the One That I Want!" שבה הזוכים מככבים בתפקידים הראשיים במחזמר גריז. הוא הנחה גם מספר תחרויות יופי: ארבע פעמים את תחרות מיס תבל, שלוש פעמים את תחרות מיס ארצות הברית ופעם אחת את תחרות דוגמנית העל העולמית. כיום הוא מנחה בשעה השלישית של תוכנית הבוקר "The Today Show" של רשת NBC.

ב-2005 הוא נכלל ברשימת "עשרת הגברים האמריקאים" של מגזין אסקווייר. 

בשנת 2010 גילם קצין בקומדיה השחורה "פראי ועצבני" בכיכובה של ברוק שילדס. 

באוקטובר 2016, כחודש לפני הבחירות לנשיאות ארצות הברית, נחשף סרטון מ-2005 בו משוחח בוש לפני הקלטת התוכנית "Access Hollywood" עם דונלד טראמפ, שבעת פרסום ההקלטה היה מועמד המפלגה הרפובליקנית לנשיאות; בסרטון נשמעו אמירות מעוררות מחלוקת של טראמפ הכוללות ביטויים גסים, על יחסו לנשים ועל ניסיונותיו להתחיל עם השחקנית אריאן צוקר, בעת שהשניים הצטלמו לתוכנית "ימי חיינו" בוש נשמע בסרטון צוחק על אמירותיו של טראמפ, ובעקבות זאת הוא התנצל, אך תדמיתו הציבורית נפגעה, ועלו דרישות לפטרו מ"The Today Show". ב-9 באוקטובר 2016 הושעה בוש מתוכנית הבוקר "The Today Show" וב-17 באוקטובר הוא פוטר.

בוש נשוי לסידני (מ-1998) ולהם שלוש בנות.

קישורים חיצוניים
----------------

ויקישיתוף מדיה וקבצים בנושא **בילי בוש** בוויקישיתוף
* בילי בוש, ברשת החברתית פייסבוק
* בילי בוש, ברשת החברתית אינסטגרם

הערות שוליים
------------

1. ↑  ynet ו-AP, טראמפ בהקלטה: "כשאתה כוכב, אתה יכול לעשות לנשים הכול", באתר ynet, 8 באוקטובר 2016
2. ↑  Billy Bush was already polarizing. His lewd Donald Trump conversation makes things much worse.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0809 4734
* LCCN: ns2015001746
* NLP: a0000001601624
* VIAF: 300672227
* WorldCat: lccn-ns2015001746

 |
**תל שוקת** הוא תל ארכאולוגי בצפון הנגב, בין באר שבע למיתר, צמוד לכביש 60 ממזרח ולמחלף שוקת, הקרוי על שמו. כיום פעיל במקום בית קברות מוסלמי, המשרת את האוכלוסייה הבדואית באזור.

היסטוריה
--------

חרסים שנמצאו בתל מעידים על התיישבות במקום בתקופה הכלקוליתית, ולאחר מכן יושב האתר ברצף מהתקופה הישראלית ועד התקופה הרומית.

יש המזהים בתל שוקת את היישוב המקראי 'לְבָאוֹת' (הנקרא גם 'בֵית לְבָאוֹת' או "בֵית בִּרְאִי"), המוזכר ברשימת הערים שקיבלו בני שבט שמעון בתוך נחלת שבט יהודה.

כמו כן, יש המזהים במקום את היישוב 'בֵית פָּלֶט' המוזכר בספר נחמיה כאחד היישובים הדרומיים שבהם גרו אנשי יהודה בתקופה הפרסית.

במהלך המערכה על סיני וארץ ישראל במלחמת העולם הראשונה, התמקמו בתל שוקת כ-1,100 חיילים עות'מאנים מדיוויזיית הפרשים ה-3. כאשר התקרבו כוחות אנזא"ק לכיוון תל באר שבע כהכנה לקרב באר שבע, הם נתקלו באש מסיבית מכיוון העמדות העות'מאניות המבוצרות שחלשו על הדרך מבאר שבע לחברון וירושלים.

תיאור האתר
----------

### בית הקברות

בית הקברות משמש את תושבי חורה והפזורה הבדואית באזור והוא עודנו פעיל. קבורים בו גם מספר חיילי צה"ל בני המגזר הבדואי.

### מחלף שוקת

 ערך מורחב – **מחלף שוקת**  

מחלף שוקת נמצא כחצי קילומטר מדרום מערב לתל, והוא מחבר את כביש 60 עם כביש 31. במקום נבנה "צומת שוקת" עם סלילתו של כביש 31, באמצע שנות החמישים, כחלק מההכנות להקמת העיר ערד, מתוך כוונה לחבר את העיר למרכז הארץ מצד אחד ולאזור ים המלח מצד שני. בספטמבר 2016 נפתח לתנועה מחלף שנבנה עם פתיחתו של כביש 6 בינו לבין מחלף לקיה.[דרוש מקור]

מדרום מערב לצומת נמצאת תחנת המשטרה "העיירות", המעניקה שירותי שיטור לעיירות האזור: חורה, לקיה, מיתר, עומר וליישובי הפזורה הבדואית הסמוכים. סמוך אליה ישנה תחנת דלק. מצדו המערבי של הצומת, על כביש 31 לכיוון לקיה וכביש 6, נמצאת תחנת דלק נוספת, ועל ידה מתחם מסעדות.

קישורים חיצוניים
----------------

ויקישיתוף מדיה וקבצים בנושא **תל שוקת** בוויקישיתוף
* צומת שוקת והבאר, אתר "אתרים דרום".

הערות שוליים
------------

1. ↑  מפה טופוגרפית בישראל, תל שוקת, 1:50,000, באתר עמוד ענן
2. ↑  כל מקום ואתר 331
3. ↑  ראו "עולם התנ"ך" יהושע טו לב
4. ↑  ספר יהושע, פרק ט"ו, פסוק ל"ב, ספר יהושע, פרק י"ט, פסוק ו' וספר דברי הימים א', פרק ד', פסוק ל"א
5. ↑  ספר נחמיה, פרק י"א, פסוק כ"ו
6. ↑  מאיר אפעל (עורך), **ישראל ויהודה בתקופת המקרא** בתוך יעקב שביט (עורך הסדרה), "היסטוריה של ארץ ישראל", יד יצחק בן צבי, 1998, עמ' 245; יוחנן אהרוני, **ארץ ישראל בתקופת המקרא**, הוצאת יד יצחק בן צבי 1987, עמ' 315
7. ↑  חללי צה"ל הקבורים בבית הקברות בצומת שוקת, אתר משרד הביטחון
8. ↑  ראו סיפור סלילת הכביש מאת אריה אליאב, **עיר עולה מן המדבר: ימים ראשונים בערד**, בתוך: מרדכי נאור (עורך), "ים המלח ומדבר יהודה: 1900-1967: מקורות, סיכומים, פרשיות נבחרות וחומר עזר", יד יצחק בן-צבי, 1990, בעיקר בעמ' 168-167.
**אמרה דמיר** (בטורקית: **Emre Demir**; נולד ב־15 בינואר 2004) הוא כדורגלן טורקי המשחק בעמדת הקשר בקבוצת אומרנייספור.

קריירה
------

דמיר החל לשחק כדורגל עם במועדון הכדורגל של עיר הולדותו מרסין אידמניורדו בגיל 6, ושנתיים מאוחר יותר עבר לקייסריספור.

בגיל 15, ב-18 בינואר 2019 חתם על החוזה המקצועי הראשון שלו. שבוע לאחר יום הולדתו ה-15, הוא ערך את הופעת הבכורה המקצועית שלו בקבוצה הבגורת של קייסריספור בתיקו 0-0 בגביע הטורקי עם אקהיסארספור. בנובמבר 2019 הוא הפך לכובש השערים הצעיר ביותר בתולדות הליגה הטורקית כאשר כבש נגד גנצ'לרבירלי בהפסד 1–2, בגיל 15 שנים ו-299 ימים.

### ברצלונה

ב-23 בספטמבר 2021 הודיעה ברצלונה הודיעה על החתמתו של דמיר תמורת תשלום של 2 מיליון יורו, וב-14 ביולי 2022 חתם עם בברצלונה אתלטיק על חוזה לחמש שנים.

### פנרבחצ'ה

ב-31 בינואר 2023 חזר דמיר לטורקיה וחתם לארבע וחצי שנים בפנרבחצ'ה.

קישורים חיצוניים
----------------

ויקישיתוף מדיה וקבצים בנושא **אמרה דמיר** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  FutbolArena, Kayserispor'da Emre Demir:, FutbolArena, ‏8 בנובמבר 2014 (ב־)
2. ↑  Barcelona sign 17-year-old Turkish prodigy Emre Demir, MARCA, ‏23 בספטמבר 2021 (באנגלית)
3. ↑  Emre Demir ja vesteix de blaugrana, www.fcbarcelona.cat (בקטלאנית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אמרה דמיר"**.
**מופידה טלאטלי** (בערבית תוניסאית: **مفيدة التلاتلي**;‏ 4 באוגוסט 1947 – 7 בפברואר 2021) הייתה עורכת קולנוע, תסריטאית קולנוע, במאית קולנוע ופוליטיקאית תוניסאית. היא מפורסמת בזכות בימוי, כתיבת ועריכת סרטה "שתיקות הארמון" משנת 1994, אשר זכה במספר פרסים בינלאומיים, ביניהם פרס מצלמת הזהב בפסטיבל הקולנוע בקאן.

ביוגרפיה
--------

טלאטלי נולדה בסידי בו-סעיד, כפר אמנים במטרופולין תוניס, עיר הבירה של תוניסיה, בשנת 1947. היא גילתה את עולם הקולנוע בזכות המורה שלה לפילוסופיה, ובזכות הגילוי היא עברה בשנת 1965 לפריז, שם למדה עריכה ותסריטאות במכון ללימודי סרטים מתקדמים. בשנת 1972 היא חזרה לתוניסיה והחלה לערוך סרטים, כאשר ביניהם נמצאים הסרטים "Sama" משנת 1988 שבוים על ידי נג'יה בן מברוק ו-"Halfaouine Child of the Terraces" משנת 1990 שבוים על ידי פריד בוגדיר.

בשנת 1994 הוקרן סרט הבכורה שלה, "שתיקות הארמון", אותו ביימה, כתבה וערכה, בהשראת החוויות המאתגרות שעברה אמה כערביה. הסרט זכה לביקורות משובחות ובמספר פרסים, ביניהם פרס מצלמת הזהב מפסטיבל הקולנוע בקאן, תנית הזהב מפסטיבל הסרטים קרתגו וגביע סאת'רלנד ממכון הסרטים הבריטי. בהמשך, בספטמבר 2012, נחשב על ידי במאי ומבקר הקולנוע מארק קאזינס כאחד הסרטים הטובים ביותר מאפריקה.

בשנת 2000 הוקרן סרטה השני, "עונת הגברים", בפסטיבל הקולנוע בקאן. שנה לאחר מכן, בשנת 2001, היא ישבה כשופטת בפסטיבל הקולנוע בקאן, כאשר היא הבמאית השנייה ממגרב שהייתה במעמד זה, לאחר בוגדיר שהיה שם עשור לפני. באותה שנה היא גם הייתה יושבת הראש בתחרות פסטיבל הקולנוע הים תיכוני במונפלייה. בשנת 2004 הוקרן לראשונה סרטה השלישי והאחרון, "Nadia et Sarra", אשר כיכבה בו היאם עבאס בתפקיד הראשי לצד דורה זרוק.

בשנת 2011 מונתה להיות שרת התרבות של תוניסיה על ידי הקבינט השני של מוחמד גנוצ'י, לאחר המהפכה בתוניסיה והדחתו של נשיא תוניסיה זין אל-עאבדין בן עלי. היא הייתה בתפקיד זה עשרה ימים ולאחר מכן הוחלפה על ידי עז א-דין באש שאוש.

ב-7 בפברואר 2021, בגיל 73, טלאטלי נפטרה ממחלת נגיף הקורונה, כאשר היא הותירה אחריה בעל, שני ילדים וחמישה נכדים.

קישורים חיצוניים
----------------

* מופידה טלאטלי, במסד הנתונים הקולנועיים IMDb (באנגלית)
* מופידה טלאטלי, באתר AllMovie (באנגלית)
* מופידה טלאטלי, במסד הנתונים הקולנועיים KinoPoisk (ברוסית)
* מופידה טלאטלי, באתר Discogs (באנגלית)

הערות שוליים
------------

1. ↑  "כיכר החלומות"זכה בפרס הראשון בפסטיבל מונפלייה, באתר הארץ, 4 בנובמבר 2001
2. ↑  כריסטוף איאד, Tunisie, une transition à hauts risques, באתר ליברסיון, 18 בינואר 2011
3. ↑  אנדרו פולבר, Moufida Tlatli, Silences of the Palace director, dies aged 73, באתר הגרדיאן, 9 בפברואר 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007433742105171
* BIBSYS: 1060333
* BnF: cb14141413d (data)
* GND: 130025275
* ISNI: 0000 0000 8369 6613
* LCCN: nr2002033055
* NTA: 144863251
* SUDOC: 069409366
* VIAF: 32206111
* WorldCat: lccn-nr2002033055

 |
**מאור הרוש** (נולד ב-19 באוקטובר 1979) הוא שחקן, בדרן, תסריטאי, סטנדאפיסט, יוצר תוכן ברשת ומחזאי ישראלי. ידוע כחלק מן הצמד הקומי "עופר ומאור", ביחד עם שותפו הקומי עופר בן שבת.

קריירה
------

### תפקידים בטלוויזיה ובקולנוע

ב-2007 השתתף בטלוויזיה לראשונה בתפקיד אורח כאבישי בסדרה "הישראלים" בערוץ 2, רשת. החל משנת 2013 משתתף ביחד עם עופר בן שבת בתוכנית הסטנדאפ לילדים "הצחוקייה". באותה שנה השתתף בתוכנית "אמבוש" ששודרה בערוץ 10 בהנחיית עפר שכטר, כמותח סלבס ישראליים. בשנת 2014 השתתף בסדרות "הקלמרים" ו"זגורי אימפריה" של HOT. בשנת 2015 השתתף בסרט הקולנוע הקומי "מה כבר יכול לקרות?!" בבימוי אופיר לובל. בשנת 2016 השתתף בסדרות "המועדון עם שחר חסון" ו"מיסטר צ'יפס". החל משנת 2017 משתתף עם עופר בן שבת בסדרה בכיכובם: "!OMG", שמשודרת בערוץ Yes KidZ. שיחק בתפקיד שמשון בסדרה "כוח זיקית".

ב-2018 הופיע בסדרה שבאבניקים.

### משחק ברשת ותוכניות רדיו

השתתף במספר סדרות רשת שהופקו לאתרי האינטרנט נענע 10, Mako ו-ynet. בנוסף ידוע במספר הרב של המערכונים והפרודיות שהפיק עם עופר בן שבת בערוץ היוטיוב שלהם כצמד "עופר ומאור". בנוסף הפיק מספר תוכניות רדיו קומיות ברדיו לב המדינה ורדיו חיפה.

### על הבמה

"המופע של עופר ומאור" - מופע מערכוני נונסנס ביחד עם שותפו הקומי עופר בן שבת. בשנת 2016 עשו מופע המשך בשם "הקומדי צחוק" אותו מריצים עד היום. כתב ויצר את המופע "ויהי צחוק". כתב ושיחק בהצגה "כל הגברים אותו דבר", שזכתה בפרס ההצגה הטובה ביותר וזכתה לשבחים רבים. הופיע ב"מופע הצחוקייה" עם עופר בן שבת.

### השכלה

בעל תואר ראשון לבימוי ומשחק מאוניברסיטת חיפה. בוגר הסמינר לכתיבה של רוברט מקי "Story ו-Comedy".

קישורים חיצוניים
----------------

ויקישיתוף מדיה וקבצים בנושא **מאור הרוש** בוויקישיתוף
* מאור הרוש, ברשת החברתית פייסבוק
* מאור הרוש, במיזם "אישים" לתיעוד היצירה הישראלית
* מאור הרוש, במסד הנתונים הקולנועיים IMDb (באנגלית)
* ערוץ היוטיוב של עופר ומאור
* מאור הרוש, בסוכנות MAMA
**נמל התעופה הבין-לאומי המלכה ביאטריקס** הוא נמל התעופה של האי ארובה באיים הקריביים. בשנת 2012 עברו בו 2,120,578 נוסעים במסגרת 20,542 תנועות מטוסים.

היסטוריה
--------

הנמל נפתח בשנת 1935 בקרבת העיר אורנייסטאד, בירת האי, בסמוך לחופו הדרום-מערבי. 

במהלך מלחמת העולם השנייה פעלו מהנמל מטוסים צבאיים אמריקאים מחיל האוויר השישי, אשר הגנו על תנועת האוניות בים הקריבי ועל אזור תעלת פנמה מפני התקפות של צוללות גרמניות.

בשנת 1964 הסתיימו בנמל עבודות נרחבות שנערכו לשם הכשרתו לקליטת מטוסי סילון, לרבות הארכת מסלול הטיסה. בשנת 1972 נפתח בו הטרמינל הבינלאומי הנוכחי, אשר שופץ והורחב בסוף שנות התשעים.

בשנות השבעים נקרא הנמל על שם הנסיכה ביאטריקס והוא קיבל את שמו הנוכחי לאחר הכתרתה כמלכת הולנד בשנת 1980.

בנמל פועלים כיום שני טרמינלים ומסלול טיסה אחד. הטרמינל העיקרי נמצא בצפונו של שדה התעופה. במרכזו ממוקם אגף הנוסעים הנכנסים ומשני צדדיו ממוקמים אגפי הנוסעים היוצאים - האחד לטיסות אל ארצות הברית והשני לטיסות ליעדים אחרים. בטרמינל זה שמונה שערי עלייה למטוס. טרמינל לטיסות פרטיות, שנפתח ב-2007, ממוקם בחלקו הדרומי של הנמל.

בנמל פועלות כיום (2017) כשלושים חברות תעופה. הן טסות לכ-15 יעדים בארצות הברית (בחוף המזרחי וכן בטקסס ושיקגו), ליעדים בקנדה, באיים הקריביים, בוונצואלה, פרו ופנמה וכן ליעדים באירופה - בבריטניה ושוודיה (בטיסות עונתיות) ובהולנד. הקווים העמוסים ביותר מהנמל ואליו הם ליעדים בארצות הברית.

קישורים חיצוניים
----------------

ויקישיתוף מדיה וקבצים בנושא **נמל התעופה הבינלאומי המלכה ביאטריקס** בוויקישיתוף
* 

* אתר האינטרנט הרשמי של נמל התעופה הבין-לאומי המלכה ביאטריקס
	+ היסטוריה של נמל התעופה, באתר הנמל
**מיכאיל מרקוביץ' בורודין** (ברוסית: **Михаи́л Mápкoвич Бороди́н**; ‏ 9 ביולי 1884 - 29 במאי 1951) היה מהפכן יהודי רוסי ונציגה הרשמי של ברית המועצות בסין.

קורות חיים
----------

בורודין נולד כמיכאל גרוזנברג בעיירה ינוביצ'י (אז בתחומי האימפריה הרוסית, כיום בבלארוס). בשנת 1903 הצטרף בורודין למפלגה הבולשביקית של רוסיה, לאחר שנה נסע לשווייץ ושם חבר ללנין בפעילות מהפכנית. לאחר מהפכת אוקטובר שב לרוסיה ועבד בוועדה העממית לענייני חוץ, גם בארצות הברית, מקסיקו ובריטניה. בשנת 1919 השתתף בישיבה הכללית הראשונה של הקומינטרן.

שימש כנציג הקומינטרן בסין וכן כנציג ברית המועצות בעיר גואנגג'ואו בין השנים 1923-1927. כמו כן בתקופת שהותו בסין היה בורודין ליועצו הפוליטי של סון יאט-סן. בנוסף, בין השנים 1923-1927 סייע בורודין למפלגה הקומוניסטית והלאומית ליצור חזית מאבק משותפת להתמודדות מול המנהיגים המקומיים שהשתלטו על חלקים מסין.

בורודין תרם רבות לחיזוק הקשרים בין ברית המועצות למפלגה הלאומית של סין; בסיועו העניקה ממשלת ברית המועצות לסין תמיכה כספית ואף סיפקה לה נשק. כמו כן, נשלחה לסין משלחת יועצים סובייטים וסייעה בהקמתם של מרכזי אימון והדרכה שונים, בהם אקדמיה צבאית.

טבח צ'יאנג קאי שק בכוחות הקומוניסטים באפריל 1927 סימל את סיום שיתוף הפעולה בין המפלגה הלאומית לקומוניסטית בסין, לפיכך שב בורודין חזרה לברית המועצות ביולי 1947.

לאחר החזרה לברית המועצות עבד בורודין כעורך במהדורה האנגלית של "חדשות מוסקבה". בשנת 1949 נעצר באשמת התנגדות למשטר כחלק מהמאבק נגד קוסמופוליטיות. בורודין נפטר בהיותו בכלא ב-1951.

קישורים חיצוניים
----------------

ויקישיתוף מדיה וקבצים בנושא **מיכאיל בורודין** בוויקישיתוף
* מיכאיל בורודין, באתר אנציקלופדיה בריטניקה (באנגלית)

* CRI ‏בורודין – היועץ היהודי של סין, תרגום: פאן סיאו ועמית אלעזר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258941405171
* BnF: cb124243590 (data)
* GND: 118659383
* ISNI: 0000 0000 8134 3929
* LCCN: n79139739
* NTA: 070211329
* SNAC: w64b320g
* SUDOC: 073456829
* VIAF: 54942117
* WorldCat: lccn-n79139739

 |
הרב **שריאל רוזנברג** (נולד בט' בשבט ה'תשי"א, 16 בינואר 1951) הוא ראש בית דין צדק בני ברק של הרב נסים קרליץ (מכונה 'גאב"ד') ורב שכונת "רמת דוד" בבני ברק. משמש במקביל כאב בית דין בבית הדין "הישר והטוב" בירושלים.

הרב רוזנברג משמש גם כראש "ועדת הרבנים לענייני תקשורת שע"י בד"צ בני ברק" הפוסקת בעניינים של כשרות ניידים והיתרי שימוש מיוחדים, למכשירים שנחשבים אסורים לשימוש בציבור החרדי.

ביוגרפיה
--------

הרב שריאל רוזנברג, 2010
רוזנברג נולד בתל אביב, ליצחק יעקב וטובה לאה הר-שושנים. אביו עסק בההדרת ספרי ראשונים, ובראשם "ספר הסמ"ק מצוריך". למד בישיבת היישוב החדש, ולאחר מכן בישיבת באר יעקב ובישיבת בריסק. נישא לצפורה, בתו של הרב נסים קרליץ, שהייתה גננת וסופרת ילדים, שהוציאה את סדרות הספרים הפופולריות "מעגל השנה", בה שירים וסיפורים על חגי ישראל, ו"עונג שבת" על סדר פרשת השבוע.

לאחר נישואיו למד בכולל חזון איש. בגיל 28 מונה לר"מ בישיבת "כנסת בית אהרון" בחיפה, בראשות הרב אפרים זורייבין. לאחר מספר שנים מונה לדיין בבית הדין של חמיו בבני ברק. במקביל שימש שנים רבות כר"מ בישיבת באר יעקב בה למד בבחרותו.

בתחילת העשור הראשון של המאה ה-21 התמנה לרב שכונת רמת דוד בבני ברק.

בשנת 2012, לאחר פרישת חותנו לשעבר הרב נסים קרליץ, מונה לראש בית הדין במקומו.

הרב רוזנברג משמש כראש כולל שבת בכוללים של יומם ולילה בבני ברק.

פסיקה בולטת
-----------

בשנת 2020-2019 ישב בראש הרב בית דין מיוחד בעניין הרב אליעזר ברלנד. במאי 2020 פרסם הרכב בית הדין פסק שבו נכתב שהרב ברלנד "אינו שומר על דברים שהם מג' חמורות ואביזרייהו, שומר נפשו ירחק ממנו". שורה של רבנים הצטרפו לפסק הדין. בהמשך כתב הרב רוזנברג מכתב לרב שביקש פירוט כיצד נולד פסק הדין, ובו כתב "לא היה ספק בדבר שהוא (ברלנד) נוהג לחבק ולנשק נשים ובתולות ולשלוח ידיו מתחת בגדיהן, והיו על כך עדויות שלא הוכחשו כלל".

הקים כשרות מיוחדת לפאות נוכריות בשם 'עטרת הראשה', לפיקוח על כך שמקור השיער אינו תספורות במקדשים שנחשבים עבודה זרה.

בשנת 2023 היה בין הרבנים שהתירו שימוש במעלית שבת מסוג חדש. בהמשך פרסם יחד עם עמיתיו מכתב שבו הם מבטלים דעתם בנושא מפני הדעה האוסרת של הרב גרשון אדלשטיין והרב דוב לנדו.

משפחתו
------

נשוי ואב ל-15 ילדים. בשנת 1998 נפטרה רעייתו ציפורה וכעבור זמן נישא בשנית. בנו הרב נחום מאיר, אף הוא דיין בבית הדין וראש כולל 'חושן משפט' בכוללי "מורשה ודעת". בעבר כיהן כר"מ בישיבת אדרת אליהו.

חיבוריו
-------

* **דברי שר** על מסכת יבמות, כתובות ועל פרק איזהו נשך. בספר מופיעות הסכמות מהרב שמואל רוזובסקי ומהסטייפלר.
* **דבר למשפט** על דיני ממונות (2 חלקים)
* **שיעורי תורה שביעית**

בנוסף פרסם חוברות שונות על ענייני אגדה והלכה, סדרת חוברות "וקראת לשבת עונג" על השבת, סדרת חוברות "תורת אמך" על עניינים בתורה, "בן יכבד אב" על עניינים שונים, חוברת ביאורי שטרות מכירת חמץ.

קישורים חיצוניים
----------------

ויקישיתוף מדיה וקבצים בנושא **שריאל רוזנברג** בוויקישיתוף
* משיעורי הרב שריאל רוזנברג, לצפייה באתר בינינו
* שריאל בן יצחק יעקב רוזנברג, דף שער בספרייה הלאומית

הערות שוליים
------------

1. ↑  פסק חסר תקדים בחריפותו נגד הרב ברלנד: "שומר נפשו ירחק ממנו", באתר בחדרי חרדים
2. ↑  דיין חרדי בכיר: ברלנד נהג לנשק נשים, ולשלוח ידיו תחת בגדיהן - וואלה! חדשות, באתר וואלה!, ‏2020-06-15
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298220005171
* VIAF: 297418219
* WorldCat (עם VIAF): 297418219

 |
**נמל התעופה דלמאן** (בטורקית: **Dalaman Havalimanı**) הוא נמל תעופה בינלאומי הממוקם בדרום מערב טורקיה. הוא אחד משלושה נמלי התעופה המשרתים את אתרי התיירות לאורך הריביירה הטורקית שלחופי הים התיכון (האחרים הם נמלי התעופה אנטליה ומילאס-בודרום). בשנת 2022 עברו בנמל 4,535,600 נוסעים.

הנמל מופעל על ידי התאגיד YDA Airport Investment and Management.

הנמל
----

הנמל נפתח ב-1981 כחמישה קילומטרים מדרום לעיר דלמאן, סמוך לחוף הים. תחילה שימש כמנחת ובשנת 1989 שודרג לנמל תעופה. מצוי בו מסלול טיסה יחיד שכיוונו הכללי הוא צפון-דרום. בנייני הנמל ממוקמים ממערב למסלול הטיסה.

בשנת 2003 הוגשה על ידי קבוצת YDA בקשה לניהול נמל התעופה על פי מודל BOT. הקבוצה זכתה במכרז להקמה והפעלה של מסוף התעופה הבינלאומי בנמל, והיא מפעילה אותו מאז 2006.

בנמל שני טרמינלים. הטרמינל הישן משרת טיסות פנים ארציות. הטרמינל החדש, ששטחו כ-95 אלף מטר ובו ארבעה מפלסים, משרת טיסות ליעדים בינלאומיים. יש בו 60 עמדות בידוק ו-12 שערי עלייה למטוס, ששמונה מהם מצוידים בגשרי עלייה למטוס. במקביל להקמת הטרמינל החדש גם הוספו לנמל רחבות חנייה עד לקיבולת מקסימלית של 35 מטוסים. בנמל מקומות חניה ל-550 כלי רכב.

בשנת 2016 החלה הקמת בניין טרמינל שלישי בנמל.

הנמל משרת למעלה מ-40 חברות תעופה, רבות מהן חברות שכר וחברות תעופה זולה. אלו מפעילות קווי תעופה בין הנמל לבין יעדים בטורקיה, בצפון מערב אירופה, במרכז אירופה, במזרח אירופה ובסקנדינביה (כולל יעדים רבים במיוחד ברוסיה, בריטניה וגרמניה) וכן קווים אל אזרבייג'ן, לבנון וישראל.

קישורים חיצוניים
----------------

ויקישיתוף מדיה וקבצים בנושא **נמל התעופה דלמאן** בוויקישיתוף
* 

* אתר האינטרנט הרשמי של נמל התעופה דלמאן
* נמל התעופה דלמאן, ברשת החברתית פייסבוק

* נמל התעופה דלמאן, ברשת החברתית אקס (טוויטר)

* נמל התעופה דלמאן, ברשת החברתית אינסטגרם

* נמל התעופה דלמאן, סרטונים בערוץ היוטיוב

הערות שוליים
------------

1. ↑  YDA Dalaman Airport, About Us
2. ↑  מקור: הטרמינל הבינלאומי, אתר נמל התעופה, באתר web.archive.
3. ↑  מקור: אתר נמל התעופה.
**מסגד נבי יונס** היה מסגד סוני בעיר מוסול שבעיראק. על פי המסורת היהודית שכן במסגד קבר הנביא יונה בן אמיתי. המסגד נהרס על ידי אנשי המדינה האסלאמית בשנת 2014.

המסגד
-----

מסגד הוקם באתר לראשונה בשנת 1365, באתר שבו ניצבה בעבר גם כנסייה נוצרית אשורית שהוקמה לשם ציון אתר קבר יונה. לפניה ניצב באתר ארמון אשורי.

בשנת 1924 הוסף למסגד מינרט בתכנונו של אדריכל טורקי.

מבנה המסגד שניצב באתר לפני הריסתו היה בנוי מאלבסטר. לאולמות התפילה היו פתחים מקושתים, שעליהם נחרתו פסוקים מן הקוראן. מקום הקבר המיוחס ליונה ועליו מצבה נמצא בפינת המסגד, וסביבו הוקם מבנה קישוטי מעץ (Zarih (אנ')). בנוסף נמצא במתחם המסגד קבר השייח' ראשיד לולאן.

החרבת המסגד
-----------

ב-24 ביולי 2014 פוצץ מתחם המסגד בחומרי נפץ ונהרס על ידי אנשי המדינה האסלאמית, תוך גרימת נזק למספר מבנים שכנים. החרבת המסגד נעשתה לטענת המדינה האסלאמית משום שהוא הפך לאתר של כפירה ולא של תפילה. היה זה אחד מכ-15 מסגדים שהחריבה המדינה האסלאמית במוסול עד לאותו זמן.

במרץ 2017, בחפירה ארכאולוגית שנערכה באתר המסגד ההרוס לאחר שאנשי המדינה האסלאמית נסוגו מהאזור, התגלתה מערכת מנהרות באורך כולל של כקילומטר. במנהרות לא נמצאו חפצים, אך נמצאו בהן תבליטים אשוריים וכתובות החרוטות על הקירות.

קישורים חיצוניים
----------------

ויקישיתוף מדיה וקבצים בנושא **מסגד נבי יונס** בוויקישיתוף
* דאעש פוצץ את קבר יונה הנביא בעיראק, באתר ynet, 26 ביולי 2014
* צילומי אוויר של מתחם המסגד לפני ואחרי החרבתו

הערות שוליים
------------

1. ↑  מקור: אתר Madain Project.
2. ↑  מקור: דאעש פוצץ את קבר יונה הנביא בעיראק, באתר ynet, 26 ביולי 2014.
**מוחמדו ג'ייטה** (בצרפתית: **Mouhammadou Jaiteh**; נולד ב-27 בנובמבר 1994) הוא כדורסלן צרפתי המשחק בקבוצת מונקו.

ביוגרפיה
--------

ג'ייטה נולד בפנטין, פרבר של פריז בצרפת, בן לאב סנגלי ואם מגמביה. הוא למד באקדמיית הספורט הצרפתית INSEP.

### קריירת מועדונים

ב-2012 החל לשחק במועדון הכדורסל בולון-סור-מר מהליגה השנייה בצרפת. הוא סיים את העונה עם ממוצעים של 16.2 נקודות (מלך הסלים של הליגה), 9.7 ריבאונדים (מקום שני בליגה) למשחק ומדד יעילות משוקלל של 21.1 נקודות (מקום שני בליגה). בתום העונה נבחר ל-MVP של הליגה.

ביולי 2013 חתם על חוזה בקבוצת נאנטר מהליגה הראשונה בצרפת. בעונת 2013/2014 רשם ממוצע של 6.7 נקודות ו-4.1 ריבאונדים בממוצע למשחק. הוא זכה עם נאנטר בגביע הצרפתי. בעונת 2014/2015 קלע בממוצע 12.1 נקודות וקטף 6.5 ריבאונדים למשחק. הוא זכה עם נאנטר ביורוצ'לנג'. את עונת 2015/2016 סיים עם ממוצע של 12.6 נקודות ו-8.1 ריבאונדים. ביולי 2016 עבר לשחק בקבוצת שטרסבורג IG ושנה אחר כך עבר ללימוז'. ב-2018 עבר לשחק באוקסיליום טורינו האיטלקית. ב-2019 עבר לאבטודור סראטוב.

### קריירה בנבחרות צרפת

ג'ייטה היה חבר בסגל נבחרת הקדטים של צרפת לאליפות אירופה לקדטים עד גיל 16 ב-2010. הוא קלע באליפות 7 נקודות בממוצע וקטף 6.1 ריבאונדים. ב-2011 היה חבר בסגל נבחרת הנוער של צרפת לאליפות אירופה עד גיל 18. הוא קלע באליפות 11.7 נקודות בממוצע למשחק ולקח 9.8 ריבאונדים (רביעי באליפות). באליפות אירופה לנוער עד גיל 18 ב-2012 רשם 16.6 נקודות (רביעי בטורניר) ו-11.6 ריבאונדים למשחק (ראשון בטורניר). ב-2013 השתתף באליפות אירופה לעתודה עד גיל 20, הוא קלע 12 נקודות וקטף 7.8 ריבאונדים בממוצע למשחק. ב-2014 שיחק באליפות אירופה לעתודה עד גיל 20, הוא רשם 11.7 נקודות ו-8.6 ריבאונדים למשחק.

הוא נכלל בסגל נבחרת צרפת הבוגרת לאליפות אירופה בכדורסל 2015.

קישורים חיצוניים
----------------

ויקישיתוף מדיה וקבצים בנושא **מוחמדו ג'ייטה** בוויקישיתוף
* מוחמדו ג'ייטה, ברשת החברתית אקס (טוויטר)
* מוחמדו ג'ייטה, ברשת החברתית אינסטגרם
* פרופיל, באתר eurobasket
* פרופיל, באתר פיב"א
* פרופיל, באתר היורוליג
* מוחמדו ג'ייטה באתר ליגת העל הצרפתית

הערות שוליים
------------

1. ↑  FRANCE PRO B : MOUHAMMADOU JAITEH MVP FRANÇAIS, אתר bebasket.fr
2. ↑  מוחמדו ג'ייטה באתר האליפות
3. ↑  מוחמדו ג'ייטה באתר האליפות
4. ↑  מוחמדו ג'ייטה באתר האליפות
5. ↑  מוחמדו ג'ייטה באתר האליפות
**ננאד (ננו) מרקוביץ' זוריץ'** (נולד ב-6 ביוני 1968) הוא כדורסלן עבר בוסני ומאמן כדורסל בהווה. הוא שיחק בעמד הגארד וגובהו 1.96 מטר.

קריירה כשחקן
------------

מרקוביץ' נולד בעיר דובוי שבבוסניה. גדל במחלקת הנוער של בוסנה סרייבו ומשם עלה לקבוצה הבוגרת של המועדון. בעקבות הצטיינותו זומן לנבחרת יוגוסלביה בכדורסל. לפני אליפות העולם בכדורסל 1990, שבה זכתה יוגוסלביה, נופה מרקוביץ' מסגל הנבחרת.

מרקוביץ' יצא לשחק מחוץ למדינתו. בשנת 1992 - 1993 הוא שיחק בסטפנל טרייסטה, ששיחקה אז בליגת העל האיטלקית בכדורסל באיטליה. במהלך העונה עבר לליירה מספרד.

בעונת 1993/1994 בליגה הלאומית בכדורסל שיחק בהפועל תל אביב הישראלית. הוא החליף את רדנקו דובראש, והגיע עם הקבוצה לגמר גביע המדינה בכדורסל ולגמר הפלייאוף, ובשניהם היא הפסידה בדרבי של תל אביב ליריבה העירונית מכבי תל אביב.

בעונת 1994 - 1995 עבר לחובנטוד בדלונה שהייתה אז קבוצת צמרת בספרד. במהלך העונה עבר לשחק בליגה השווייצרית.

בשנת 1995 חזר להפועל תל אביב. במשחקה נגד הפועל צפת קלע 40 נקודות, ובתום העונה נאלץ לעבור להפועל אילת בשל קשייה הכלכליים של הקבוצה מתל אביב.

בשנים 1996 - 1999 שיחק בלימוז' מהליגה הצרפתית. בעת ששיחק בצרפת זכה להשתתף במשחק האולסטאר של הליגה ולנצח בתחרות הקליעות לשלוש במסגרת האירוע.

בשנים שאחרי כן שיחק עונה אחת בולנסיה ועונה באסטודיאנטס מדריד מספרד, ולאחר מכן שיחק ביוון בקבוצות פאניוניוס היוונית ואולימפיאקוס ומורסיה מספרד.

בעונת 2003 - 2004 שב לפאניוניוס ובעונה שאחרי שב לקבוצת נעוריו בוסנה סרייבו. בשנת 2005 זכה עמה בגביע הבוסני, ופרש ממשחק בשנת 2006 בתום שתי עונות בקבוצה.

מרקוביץ' שיחק בנבחרת בוסניה, שהוקמה לאחר שבוסניה קיבלה את עצמאותה.

קריירת אימון
------------

לאחר פרישתו ממשחק מרקוביץ' מונה לתפקיד מאמן נבחרת בוסניה. בשנת 2007 מונה למאמן בוסניה סארייבו אך התפטר לאחר מכן. באוקטובר 2007 מונה למאמן פניוניוס היוונית והוביל אותה להשתתפות למקום השלישי בליגה היוונית ולהעפלה ליורוליג. חוזהו בקבוצה לא חודש והוא הוחלף בתום העונה לאחר עונה בה לא אימן, הוא שב ב-2009 לעמדת מאמן פאניוניוס למשך עונה אחת. כעבור עונה עבר לאמן את קבוצת קאוד מהעיר דרמה מיוון, שנאבקה על הישארותה בליגה. משנת 2014 מאמן מרקוביץ קבוצות מהליגה הטורקית. הוא אימן שנתיים בטרבזונספור, עונה בפינאר קרשיאקה, וב-2017 מונה למאמן טנריף מספרד. בתחילת העונה הוא זכה עם הקבוצה בגביע הבין יבשתי, אך בשל שרשרת הפסדים בהמשך פוטר מתפקידו. מאז פיטוריו מטנריף הוא מאמן את רויאל האלי גזיאנטפ הטורקית.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל, באתר ליגת העל הספרדית בכדורסל (בספרדית)
* אמיר בוגן, איפה הם היום - ננאד מרקוביץ', באתר ynet, 21 במאי 2006

הערות שוליים
------------

1. ↑  הפועל תל אביב, באתר מנהלת ליגת העל
2. ↑  Panionios hires Trifunovic as coach, באתר היורוליג, 21 ביוני 2008
3. ↑  ‏חזר לספרד: פוטיס קציקאריס מונה למאמן טנריפה, באתר ספורט1, 25 בנובמבר 2017
**צ'יפוטלה** (בספרדית: **chipotle** או **chilpotle**) הוא פלפל צ'ילי חלפניו מיובש ומעושן המשמש לתיבול.

מקור השם בנאוואטל, מקסיקו, והוא בא מן המילה *chīlpoctli*, שמשמעותה "צ'ילי מעושן".

זהו צ'ילי המשמש בעיקר למאכלים מקסיקניים ולתבשילים בהשפעה מקסיקנית, כמו תבשיל צ'יפוטלה ברוטב אדובו. על ידי בישולו מכינים ממנו רוטב, דוגמת רוטב טבסקו.

הפקה
----

זני חלפניו מגוונים בגודלם ובחריפותם. עד לאחרונה הצ'יפוטלה נמכר בעיקר בשווקים של מרכז ודרום מקסיקו. הצ'יפוטלה לעיתים נקטף כשהוא ירוק, אך על מנת להגיע למצבו האידיאלי, המגדלים משאירים אותו על השיח כדי שיבשיל, יקבל צבע אדום בוהק ויאבד מן הלחות שלו.

אחרי הקטיף מועברים פלפלי הצ'יפוטלה לחדר עישון סגור ומפוזרים על רשת צלייה ממתכת. בשנים האחרונות החלו המפיקים להשתמש במבערי גז גדולים ועצים בחדרי-עישון אטומים שבהם, אוטומטית, מתערבלים הפלפלים עם העשן במשך כמה ימים. בסופו של דבר, מתקבל פלפל הצ'יפוטלה יבש, חריף ומעושן.

מ-10 קילו של חלפניו מפיקים 1 קילוגרם של צ'יפוטלה.

הצ'יפוטלה נמכר בעיקר בשווקים במקסיקו וארצות הברית, כאשר הוא משווק במספר תצורות: אבקה, תרמילים, או בפחית שימורים.

זנים
----

צ'יפוטלה בר
רוב הצ'יפוטלה מיוצרים בצפון מקסיקו, במדינת צ'יוואוואה. סוג הצ'יפוטלה שגדל שם מכונה *מוריטה* (בספרדית: תות עץ), לאור צבעם הסגול. במרכז ובדרום מקסיקו מיוצר צ׳יפוטלה ממספר זנים:

1. צ'יפוטלה טיפוסי
2. צ'יפוטלה מעושן
3. צ'יפוטלה בר, אשר בשונה מן הזנים האחרים, צבעו אפור וצורתו כסיגר.

שימוש
-----

במטבח המקסיקני הצ'יפוטלה משמש לעיתים קרובות כמרכיב מפתח במתכונים, כדי להקנות פיקנטיות מעודנת לתבשילים רבים: להכנת רוטבי סלסה שונים, להכנת מרינדת בשר בשילוב עם תבלינים אחרים. בדרך כלל משתמשים בתצורת האבקה, כמרכיב משני, הן במוצרים תוצרת בית והן במוצרים מסחריים, דוגמת רוטב ברביקיו.

הערות שוליים
------------

1. ↑  פרנסיסקו ג 'סנטמריה, *Diccionario de mejicanismos* (מקסיקו: עריכה Porrúa, 1978), עמ' 388.
2. ↑  "chipotle – The Mexican Chef". *themexchef.com*.
**נמל התעופה הבינלאומי של ע'רדקה (הורגדה)** (בערבית: **مطار الغردقة الدولي**) שוכן בעיר ע'רדקה (הורגדה) שלחוף הים האדום במצרים, כ-500 קילומטרים מדרום-מזרח לקהיר. זהו נמל התעופה השני בגודלו במצרים מבחינת היקף תנועת הנוסעים בו. בשנת 2009 עברו בו 6.7 מיליון נוסעים.

נמל התעופה משמש כשער ראשי לתיירי חוץ בדרכם לאתרי התיירות המצריים שלחוף הים האדום. הוא משרת עשרות חברות תעופה, מרביתן חברות שכר וחברות טיסה מוזלות, הפועלות בינו לבין יעדים בכל רחבי אירופה ובטורקיה, וכן משרת טיסות פנים-ארציות.

בנמל פועלים שני טרמינלים לנוסעים. הטרמינל השני בשטח של 92 אלף מטר רבוע ובו גשרי עלייה למטוסים הוקם במטרה להגדיל את קיבולת הנמל עד ל-13 מיליון נוסעים בשנה, במסגרת מאמצי ממשלת מצרים להגדיל את תנועת התיירות למדינה. הוא נבנה מדרום לטרמינל הישן, ונחנך ב-17 בדצמבר 2014 במעמד נשיא מצרים עבד אל-פתאח א-סיסי.

בנמל התעופה שני מסלולי טיסה מקבילים. הנמל משרת גם את חיל האוויר המצרי, ובשטחו נמצאים מוסכים ממוגנים למטוסי קרב.

מאז מלחמת ששת הימים, עת הופגז שדה התעופה הצבאי בע'רדקה במבצע מוקד, ועד לשנת 1976 לא היה הנמל בשימוש.

קישורים חיצוניים
----------------

ויקישיתוף מדיה וקבצים בנושא **נמל התעופה הבינלאומי של ע'רדקה** בוויקישיתוף
* 

* אתר האינטרנט הרשמי של נמל התעופה הבין-לאומי של ע'רדקה

הערות שוליים
------------

1. ↑  שדות תעופה במצרים סגורים מאז מלחמת ששת הימים, דבר, 1 בנובמבר 1976
**מסיפורי מר קשקש** הוא ספר-ילדים מאת לאה גולדברג באיורו של שמואל כץ. יצא בהוצאת ספרית פועלים בשנת 1987.

על האיורים בספר זכה שמואל כץ בעיטור אנדרסן לאיור.

מבנה הספר
---------

הספר מורכב מארבעה קטעים כולל קטע פתיחה. כל קטע מציג סיפור אחר אולם יש מכנה משותף לסיפורים השונים: את כולם סיפר "מר קשקש" ומכאן שם הספר.

### חלק א': פתיחה

בתחילת הספר יש קטע המציג לקורא את מר קשקש ואת הרגלו לבלבל את מוחם של צעירים וגדולים בשנות חייהם.

### חלק ב': דוד קוסם

בחלק זה מסופר על קוסם יחיד במינו, "דוד קוסם", המסוגל לחולל מעשים בלתי אפשריים הודות ליכולותיו המופלאות. קוסם זה גר ב"עיר החלומות" ובסוף הסיפור נראה הילד שחלם על קוסם זה ואף צילם אותו בחלום. כהוכחה נראה הילד אוחז בתצלום של "דוד קוסם" כשאפו עטוף בתחבושת{לא נאמר מדוע}.

### חלק ג': הענק

בסיפור זה מסופר על ענק ועל חייו, חיים שבעיניו נראים הגיוניים מאוד ובעיני מי שמידותיו נורמליות הם נראים לא שגרתיים. ענק זה, עליו מסופר בסיפור, הוא אב לילדים רבים והקוריוז הוא שהם כולם, ללא יוצא מן הכלל, קטני-קומה מאוד.

### חלק ד': עושה הלהטים

כמו "דוד קוסם", גם "עושה הלהטים" מסוגל לבצע קסמים מרהיבים. "עושה הלהטים", בשונה מ"דוד קוסם", מבצע את קסמיו אל מול קהל ובנוסף גובה כסף על צפייה במופעו. התחלתו של סיפור זה זכתה ללחן והשיר הופיע בקלטת הילדים "המפוזר מכפר אז"ר"{מאת אותה הסופרת} בכיכובו של גדי יגיל.

קישורים חיצוניים
----------------

* 
* מסיפורי מר קשקש, באתר OCLC (באנגלית)
**ההמנונים ההומריים** (יוונית עתיקה: Ὁμηρικοὶ Ὕμνοι, Homērikoi Hymnoi) הם אוסף של 33 המנונים ביוונית עתיקה שחוברו ככל הנראה במקומות שונים, בתקופות שונות, על ידי מחברים שונים, עבור אירועים שונים. הקדומים שבהם הם כנראה מהמאה השביעית לפני הספירה, אולי אף השמינית. ההמנון המאוחר הוא מן התקופה ההלניסטית, ככל הנראה מהמאה השנייה לפני הספירה, וישנם חוקרים המייחסים שניים מההמנונים לתקופה הרומית.

בשם המנון (ςυμνο,hymnos) כינו היוונים שיר תהילה לכבוד אחד האלים. כינוים של ההמנונים "הומריים" נשמר להם משום שהם כתובים בסגנון המושפע מהאיליאדה והאודיסיאה, המיוחסים להומרוס, והם כתובים במשקל ההקסמטר דקטילי, האופייני לאפוסים ההומריים.

מאפייני ההמנונים
----------------

מבחינת התוכן, משלימים ההמנונים את הפער הנראטיבי בין המסופר ב"תאוגוניה" להסיודוס אודות היווצרות העולם והולדת האלים, לבין האפוסים של דור הגיבורים, ובהם מלחמת טרויה המסופרת באיליאדה ושיבתו של אודיסאוס ממלחמה זו כמסופר באודיסיאה. ההמנונים ההומריים כוללים שלוש יחידות ספרותיות: פתיחה, גוף ההמנון ובו מידע רב על האלים ומעלליהם, ויחידת סיום. נהוג להבחין בין ארבעה המנונים הומריים ארוכים לבין שאר ההמנונים, הנחשבים כקצרים. ההמנון הארוך ביותר, לאפולו, מכיל 595 שורות, ואילו הקצר ביותר, לדמטר ולפרספונה, מכיל שלוש שורות. כל אחד מההמנונים הוקדש למעללים ולאירועים מכוננים של אל, או אלה, או לבני זאוס הרקולס, והדיוסקורים הנחשבים כגיבורים או אלים-למחצה. שלושה המנונים הוקדשו ליותר מדמות אחת, המקיימות ביניהן זיקה הדוקה, כגון הדיוסקורים, שהם אחים תאומים, או דמטר ובתה פרספונה, ואפולו והמוזות.

עדות פנימית מתוכן ההמנונים מעידה שלפחות המנון אחד חובר לתחרות (ההמנון הארוך לאפרודיטה), המנון אחר חובר לחג שנתי שנערך לרגל חגיגות היין (ההמנון הקצר לדיוניסוס). בהמנון הארוך לאפולו ישנה התייחסות לחגיגות שנערכו לאפולו בדלוס, ואולי גם בדלפי. וישנם חוקרים הטוענים שבהמנון משתקף חג בו איחד פוליקראטס את הפסטיבל בדלפי עם זה שבדלוס, חוקרים אחרים סבורים שההמנון משקף את חידוש הפולחן בדלוס ובדלפי על ידי פייסיסטראטוס, לאחר מיגור הפרסים מיוון.

בין האלים המרכזיים במיתולוגיה היוונית הזוכים לשבחים ושירי ההלל: אפרודיטה, אפולו, ארס, אסקלפיוס, ארטמיס, אתנה, דיוניסוס, דמטר, קסטור ופולוקס, גאיה, הליוס, הרה, הרקולס, הרמס, הפייסטוס, הסטיה, פאן, פוסידון, אפולו הפיתוני, סלנה וזאוס.

ראו גם
------

* ההמנון ההומרי לדמטר
* ההמנון ההומרי לאפרודיטה
* ההמנון ההומרי לאפולו
* ההמנונות ההומריים לדיוניסוס
* ההמנון ההומרי להרמס
* ההמנון ההומרי לארס

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **המנונים הומריים** |

* שלמה שפאן, "הַהִמְנוֹנוֹת הַהוֹמֵרִיִים" בפרויקט בן-יהודה
* המנונים הומריים, באתר אנציקלופדיה בריטניקה (באנגלית)

הערות שוליים
------------

1. ↑  מרגלית פינקלברג, **הומרוס**, אוניברסיטת תל אביב 2014, עמ' 53-56

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289003405171
* BIBSYS: 90033489
* BNE: XX3573655
* BnF: cb122570297 (data)
* GND: 4161028-3
* LCCN: n82234462
* NLA: 35914258
* NLG: 9227
* SUDOC: 031335470
* VcBA: 492/7873
* VIAF: 187475186
* WorldCat (עם VIAF): 187475186

 |
**עוֹרֵב הוֹדִי** (שם מדעי: *Corvus splendens*) הוא מין בסוג עורב, הנפוץ בדרום-מזרח אסיה (בדרום מערב תאילנד), בתת-היבשת ההודית, באיים המלדיביים והלקדיביים ובחופי דרום איראן. הוא הגיע, בעזרת האדם, למזרח אפריקה, באזור זנזיבר וסודאן, לרוטרדם שבהולנד ולאוסטרליה, שם הודבר. במקומות בהם אינו מין מקומי, הוא רודף עופות מקומיים ומאיים עליהם בהכחדה.

העורב ההודי חולק את אזורי המחיה שלו עם האדם - הוא חי בהתיישבויות של האדם, מכפרים קטנים ועד לערים. הוא ניזון משאריות האדם ומבעלי חיים קטנים הנמצאים בסביבה האנושית - עכברים, שממיות וכדומה. צבעו שחור, והצוואר והחזה אפורים, כאשר מידת הכהות של האזור האפור משתנה בהתאם לתת-המין.

בישראל, הוא עוף פולש, המופיע בצורה סדירה באזור מפרץ אילת, השרון ובערבה. עיריית אילת הגישה בקשה לירות בעורבים פולשים עקב תוקפנותם לאנשים ובעיקר לילדים.
עקב תקופת המעבר של הממשלה שאינה מאפשרת לספק אישורי ירי המשרד להגנת הסביבה פרסם הוראת שעה לתקופה בת שנתיים, אשר מגדירה את העורב ההודי כמין מוגן, וזאת על מנת להעביר את הסמכות הירי בעורבים מהמדינה לרשות הטבע והגנים שיוכלו לספק רישיונות ציד ולדלל את מספרם..

גלריה
-----

* 
* 
* 
* 
* 
* עורב ניזון מדג מתעורב ניזון מדג מת
* 
* Eudynamys scolopaceus + Corvus splendens*Eudynamys scolopaceus* + *Corvus splendens*

קישורים חיצוניים
----------------

ויקישיתוף מדיה וקבצים בנושא **עורב הודי** בוויקישיתוף
* עורב הודי, באתר ITIS (באנגלית)
* עורב הודי, באתר NCBI (באנגלית)
* עורב הודי, באתר Animal Diversity Web (באנגלית)
* עורב הודי, בבסיס הנתונים ARKive (באנגלית)
* עורב הודי, באתר Internet Bird Collection (באנגלית)
* עורב הודי, באתר GBIF (באנגלית)
* דר. אסף רוזנטל, ‏עורב פולש, באתר "הידען", 29 במרץ 2015
* אתר למנויים בלבד אלמוג בן זכרי, העורב ההודי שחי עד כה רק באילת, עושה את דרכו צפונה, באתר הארץ, 13 ביוני 2019

הערות שוליים
------------

1. ↑  עורב הודי באתר הרשימה האדומה של IUCN
2. ↑  ליטל דוברוביצקי, עיריית אילת לבג"ץ: "מבקשים אישור לירות בעורבים התוקפניים", באתר כלכליסט, 11 באוגוסט 2019
3. ↑  אילנה קוריאל, על הכוונת: תקנת ירי לדילול העורב ההודי באילת, באתר ynet, 8 בדצמבר 2019.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554164605171

 |